Ir-Regolament tal-Kummissjoni (KE) Nru 1343/2003
tat-23 ta' Lulju 2003
li jissosponedi għal perijodu addizzjonali ta' sitt xhur, fir-rigward taz-zokkor tal-kodiċi NM 1701 u 1702 importat mis-Serbja u l-Montenegro, l-arranġamenti li hemm provvediment dwarhom fir-Regolament tal-Kunsill (KE) Nru 2007/2000 li jintroduċi miżuri eċċezzjonali fil-kummerċ għall-pajjiżi u territorji li jipparteċipaw fi jew li kienu marbuta mal-proċess ta' l-Istabbilizzazzjoni u l-Assoċċjazzjoni ta' l-Unjoni Ewropea
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill (KE) Nru 2007/2000 tat-18 ta' Settembru 2000 li jintroduċi miżuri eċċezzjonali tal-kummerċ għall-pajjiżi u t-territorji li jipparteċipaw fi jew huma magħquda mal-proċess ta' Assoċjazzjoni u Stabbilizzazzjoni ta' l-Unjoni Ewropea, li jemenda r-Regolament (KE) Nru 2820/98, u li jħassar ir-Regolamenti (KE) Nru 1763/1999 u (KE) Nru 6/2000 [1], kif l-aħħar emendat bir-Regolament tal-Kummissjoni (KE) Mru 607/2003 [2], u partikolarment l-Artikolu 12(3) tiegħu,
Billi:
(1) Ir-Regolament tal-Kummissjoni (KE) Nru 764/2003 [3] jissosspendi, għal peridjou ta' tlett xhur, l-arranġamenti preferenzjali li hemm provvediment dwarhom fir-Regolament tal-Kunsill (KE) Nru 2007/2000 għaz-zokkor tal-kodiċi NM 1701 u 1702 importat mis-Serbja u l-Montenegro.
(2) Fil-bażi ta' dik id-deċiżjoni kienu s-sejbiet magħmula fis-Serbja u l-Montenegro li permezz tagħhom is-sistema taċ-ċertifikazzjoni u l-kontroll ta' l-oriġini preferenzjali taz-zokkor tal-kodiċi NM 1701 u 1702 ma kienux jippermettu lil-awtoritajiet kompetenti ta' dan il-pajjiż benefiċjarju li jivverifikaw l-istatus oriġinanti tal-prodotti u li jipprovdi kooperezzjoni amministrattiva kif meħieġ għall-verifika ta' l-evidenza ta' l-oriġini.
(3) Il-miżura ta' sospenzjoni kienet sussegwentament deċiża fl-applikazzjoni tad-dispożizzjonijiet stabbiliti fl-Artikolu 12(1) tar-Regolament (KE) Nru 2007/2000.
(4) L-Artikolu 12(3) tar-Regolament (KE) Nru 2007/2000 jistqarr li, mal-konklużjoni tal-perijodu tas-sospenzjoni, il-Kummissjoni għandha tiddeċiedi li jew tittermina jew inkella li testendi l-miżura ta' sospenzjoni.
(5) Ma kien hemm l-ebda tibdil sinifikanti fis-sitwazzjoni fis-Serbja u l-Montenegro fir-rigward tad-defiċjenzi misjuba fis-sistema tagħhom taċ-ċertifikazzjoni u l-kontroll ta' l-oriġini preferenzjali taz-zokkor, minkejja l-iforzi kurrenti mil-awtoritajiet fis-Serbja u l-Montenegro. Aktar minn hekk, ammont raġjonevoli ta' żmien huwa meħtieġ saniex is-sitwazzjoni tkun irranġata.
(6) Il-Kummissjoni għalhekk tikkonsidra li l-miżura ta' sospenzjoni għanda tkun estiża għal perijodu addizzjonali ta' sitt xhur, fil-medda taż-żokkor tal-kodiċi NM 1701 jew 1702 iddikjarat bħala oriġinanti fis-Serbja u l-Montenegro huwa kkonċernat, fl-applikazzjoni ta' l-Artikolu 12(3) tar-Regolament tal-Kunsill (KE) Nru 2007/2000.
(7) Il-Kumitat tal-Kodiċi Doganali kien ġie nformat kif xieraq,
ADOTTAT DAN IR-REGOLAMENT:
Artikolu 1
L-arranġamenti preferenzjali li hemm provvediment dwarhom fir-Regolament tal-Kunsill (KE) Nru 2007/2000 fir-rigward ta' zokkor tal-kodiċi NM 1701 u 1702 importat mis-Serbja u l-Montenegro huma sospiżi għal perijodu addizzjonali ta' sitt xhur.
Artikolu 2
Dan ir-Regolament għandu jidħol fis-seħħ fil-jum ta' wara dak tal-pubblikazzjoni tiegħu fil-Ġurnal Uffiċjali ta' l-Unjoni Ewropea.
Huwa applikabbli mit-8 ta' Awwissu 2003.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fit-23 ta' Lulju 2003.